In cursul zilei de ieri a aparut pe Facebook o fotografie in care site-ul serialepenet.ro avea pagina principala modificata si era un mesaj in care scria ca site-ul a fost sechestrat de Parchetul de pe langa Inalta Curte de Casatie si Justitie.

Update2: Se pare ca adevaratul motiv ar fi spalarea de bani, mai precis jumatate de milion de lei. Via Hotnews/Mediafax.

Update: Mai multe site-uri sunt redirectionate catre acelasi server al Ministerului Justitiei printre care vandsteroizi.ro, top-teleshop.ro, crystalglamour.ro, steroizii.ro. Nu stim insa cate dintre acestea au fost blocate in acelasi caz. (via Liviu Flesar)

Serialepenet.ro este un site ce promoveaza filme si seriale fara a respecta legislatia audiovizualului si fara a avea drepturi de distribuire a continutului pe Internet. Acestia cereau o suma de bani din partea vizitatorilor pentru a le da acces la filmele disponibile si incarcate in mod ilegal.

Mesajul ce intampina utilizatorii arata astfel:

„Acest nume de domeniu este sechestrat în conformitate cu dispoziţiile art.249 din Codul de procedură penală. Prezentul nume de domeniu face obiectul unei cauze penale. ”

Pana la aceasta ora nu am remarcat nici un comunicat de presa cu privire la acest sechestru adus de Ministerul Public – Parchetul de pe langa Inalta Curte de Casatie si Justitie.

Totusi, se poate confirma printr-un simplu Whois faptul ca Rotld, principalul serviciu care pune la dispozitie domenii cu extensia .ro, a blocat optiunile de transfer, modificare si stergere ale domeniului.

De asemenea, NS-urile nu mai pointeaza catre ns1.afraid.org, ns4.afraid.org (asa cum apareau pana pe data de 26 iunie 2015) ci catre ns1.mpublic.ro, domeniul ce apartine de Ministerul Public – Parchetul de pe langa Inalta Curte de Casatie si Justitie.

Acest sechestru vine dupa ce in Noiembrie 2012, ProTV SA impreuna cu CNA a reclamat 42 de site-uri la Politie ce difuzeazau filme si seriale fara sa respecte legislatia audiovizualului si fara sa detina drepturile pentru continutul transmis. In lista site-urilor raportate atunci se afla si serialepenet.ro. E interesant de remarcat faptul ca din acele site-uri, peste jumatate acum nu mai functioneaza.

Presedintele Asociatiei Furnizorilor de Internet din Romania, Mihai Batrineanu, ataca dur initiativa CNA de la acea vreme de a inchide 42 de site-uri.

„Este incredibil ce se intampla astazi. Intr-o lume in care internetul a revolutionat modul in care interactionam, in care Google si Social Media redefinesc accesul la informatie, divertismentul si economia globala, apare in Romania o institutie depasita de vremuri si neavenita, care incearca sa inchida site-uri cu Politia. Atentie! Nu vorbim de activitati ilegale, frauduloase, este vorba de tineri antreprenori romani, entuziasti care au dezvoltat site-uri si aplicatii prin intermediul carora ofera continut video, asemenea altor mii de site-uri similare din toata lumea. CNA nu are nici o competenta sau responsabilitate institutionala legata de reglementarea internetului sau a serviciilor online. Aspectele semnalate sunt cele referitoare la drepturile de autor care au cu totul alte organisme si metodologii care sa le reglementeze. Consideram actiunile CNA fara baza legala, iar in cazul putin probabil al interventiei Politiei vom semnala aceste practici iresponsabile si ilegale organismelor internationale”, a declarat presedintele ANISP.

Ce se intampla?

Personal, il vad ca pe un precedent periculos. Nu retin sa mai fi vazut pana acum site-uri sechestrate dupa modelul american in Romania Exista aproape 10 site-uri din Romania ce au primit sechestrarea domeniului in urma unui dosar – prin blocarea accesului vizitatorilor cu ajutorul modificarii NS-urilor. Au fost situatii cand s-au confiscat servere, cand s-au blocat site-uri insa de cele mai multe ori acestea erau scoase din priza la propriu. Ce urmeaza? Ei bine, inseamna ca exista riscul sa vedem tot mai multe acte de cenzura „oficiale” din partea Guvernului Romaniei.

Nu neg ilegalitatea acestei activitati insa raman in continuare de parere ca Internetul nu ar trebui cenzurat datorita faptului ca anumite industrii nu reusesc sa inteleaga ca modelul lor de a face business a expirat si ca trebuie sa se reorienteze spre metode moderne de a castiga bani.

Daca acest articol contine o greseala, selecteaza cuvintele sau fraza gresita si tasteaza combinatia de taste Shift + Enter sau apasa click aici pentru a o raporta. Multumim!